董誥

董誥（），字雅綸，號蔗林，浙江杭州府富陽縣人，清朝政治人物、畫家。禮部尚書董邦達長子。

 生平 
乾隆二十七年（1762年）壬午科順天鄉試舉人，二十八年（1763年）癸未科殿試一甲第三名，清高宗因其為大臣之子，特改二甲第一名進士（傳臚）。選翰林院庶吉士，散館授編修，三十二年（1767年）命入懋勤殿寫金字經為皇太后祝嘏，三十四年（1769年）升右春坊右中允，同年丁父憂，服闋，三十六年（1771年）起復原職，三十九年（1774年）升內閣學士，四十年（1775年）任工部右侍郎，四十一年（1776年）充四庫全書館副總裁，四十二年（1777年）改戶部左侍郎，兼樂部事務，四十四年（1779年）軍機處行走。同年冬季知縣邱漣重新裝裱明代王紱《竹爐煮茶圖》時，不幸火災遭毀，四十五年（1780年）奉命再繪一幅，御書“頓還舊觀”，稱“復竹爐煮茶圖”。同年賜紫禁城騎馬，五十二年（1787年）升戶部尚書，五十五年（1790年）加太子少保，臺灣、廓爾喀先後底定，並列功臣，圖形紫光閣民国·趙爾巽等，《清史稿》（卷340）：“董誥，字蔗林，浙江富陽人，尚書邦達子。乾隆二十八年進士，殿試進呈卷列第三，高宗因大臣子，改二甲第一。選庶吉士，即預修國史、三通、皇朝禮器圖。散館，授編修。三十二年，命入懋勤殿寫金字經為皇太后祝嘏。次年，大考翰詹，因寫經未與試，特加一級。尋擢右中允，丁父憂。三十六年，服闋，入直南書房。初，邦達善畫，受高宗知。誥承家學，繼為侍從，書畫亦被宸賞，尤以奉職恪勤為上所眷注。累遷內閣學士。四十年，擢工部侍郎，調戶部，歷署吏、刑兩部侍郎，兼管樂部。充四庫館副總裁，接辦全書薈要，命輯滿洲源流考。四十四年，命為軍機大臣。五十二年，擢戶部尚書。五十五年，加太子少保。臺灣、廓爾喀先後底定，並列功臣，圖形紫光閣。”。

嘉慶元年（1796年）晉東閣大學士，四年（1799年）晉太子太傅、刑部尚書、文華殿大學士，十四年（1809年）晉太子太師，充上書房總師傅，十七年（1812年）晉太保，二十三年（1818年）上疏乞休，以太保、文華殿大學士致仕，同年十月卒，贈太傅，諡文恭，葬於蛇浦村（今屬新桐鄉）民国·趙爾巽等，《清史稿》（卷340）：“嘉慶元年，授受禮成，詔朱珪來京，將畀以閣務，仁宗賀以詩。屬稿未竟，和珅取白高宗曰：「嗣皇帝欲市恩於師傅。」高宗色動，顧誥曰：「汝在軍機、刑部久，是於律意云何？」誥叩頭曰：「聖主無過言。」高宗默然良久，曰：「汝大臣也，善為朕輔導之。」乃以他事罷珪之召。時大學士懸缺久，難其人。高宗謂劉墉、紀昀、彭元瑞三人皆資深，墉遇事模棱，元瑞以不檢獲愆，昀讀書多而不明理，惟誥在直勤勉，超拜東閣大學士，明詔宣示，俾三人加愧勵焉。命總理禮部，仍兼管戶部事。二年，丁生母憂，特賜陀羅經被，遣御前侍衛、額駙豐紳殷德奠醊。
誥既以喪歸，川、楚兵事方亟，高宗欲召之，每見大臣，數問；「董誥何時來？」逾年，葬母畢，詣京師，和珅遏不上聞。會駕出，誥於道旁謝恩，高宗見之，喜甚，命暫署刑部尚書，素服視事，不預典禮，專辦秋讞及軍營紀略，且曰：「誥守制已逾小祥，不得已用人之苦心，眾當共諒。」尋以王三槐就擒，與軍機大臣同被議敘。四年春，高宗崩，和珅伏誅，命誥復直軍機，晉太子太傅。既，服闋，授文華殿大學士，兼刑部尚書如故。高宗山陵禮成，命題神主。七年，三省教匪平，予騎都尉世職。十二年，高宗實錄告成，詔以誥在館八年，始終其事，特加優獎，賜其父邦達入祀賢良祠。十四年，萬壽慶典，晉太子太師。充上書房總師傅。十七年，晉太保。
十八年，扈從秋獮。林清逆黨突入禁城，時回鑾，中途聞變，有議俟調大兵成列而後進者，誥曰：「是滋亂也，獻俘者行至矣！」即日扈駕進次，人心乃定。窮治邪教，誥謂：「燒香祈福，愚民無知，率所常有。惟從逆者不可貸。」凡論上，皆以是定讞。林清既誅，滑縣逆匪尋平，論功，迭被優敘，賜子淳為郎中。二十年，因病請致政，溫詔慰留，改管兵部。未幾，復命管刑部。二十三年，再疏乞休，許致仕食全俸。是年十月，卒，贈太傅。上親奠，入祀賢良祠，賜金治喪，御製詩輓之，嘉其父子歷事三朝，未嘗增置一畝之田、一椽之屋，命刻詩於墓，以彰忠藎。諡文恭。”。

編纂《皇清文穎續編》（錄乾隆帝詩文）。

杭州富陽今有紀念董邦達與董誥父子“二董紀念館”。

 参考文献 

Category:乾隆二十七年壬午科舉人
G
Category:富陽人
G
Category:清朝傳臚
Category:清朝翰林院庶吉士
Category:清朝翰林院編修
Category:清朝右春坊右中允
Category:內閣學士
Category:清朝工部右侍郎
Category:清朝戶部左侍郎
Category:軍機大臣
Category:清朝戶部尚書
Category:賜紫禁城騎馬
Category:清朝太子少保
Category:清朝東閣大學士
Category:清朝太子太傅
Category:清朝刑部尚書
Category:清朝文華殿大學士
Category:清朝太子太師
Category:上書房總師傅
Category:清朝太保
Category:清朝追贈太傅
Category:紫光閣繪像功臣
Category:清朝畫家